Covid-19: Mediclinic reageer op fopnuus | Netwerk24
Deur Alet van der Walt 03 Julie 2020 15:27
Mediclinic is nie bewus van ’n vals boodskap wat op sosiale media rondgestuur word dat dokters glo verbied word om pasiënte met Covid-19 te behandel nie.
Die hospitaalgroep se kliniese hoof, dr. Stefan Smuts, sê in die mediaverklaring die bewering is vals en dat die hospitaal streng by die voorskrifte van die departement van gesondheid en die Nasionale Instituut vir Oordraagbare Siektes (Nios) hou.
Mediclinic het die nodige maatreëls ingestel om te voorkom dat die virus versprei en kan pasiënte met die simptome van Covid-19 behandel.
“Ons pasiënte, personeel en dokters is ons prioriteit en besluite oor hospitalisering en behandeling sal deur die verantwoordelike dokter geneem word,” sê hy.
Volgens Smuts hou die Covid-19-pandemie ’n ernstige bedreiging vir die land en sy burgers in, en Mediclinic is daartoe verbind om die gesondheidsdepartement te ondersteun soos nodig.
Almal in die gesondheidsketting moet hul deel bydra om te keer dat die siekte versprei en om die siekes te versorg, sê Smuts.
Meer oor: Koronavirus | Covid-19 | Mediclinic
Covid-19-gevalle in VS ‘sal nou elke 14 dae verdubbel’
Kaap se private hospitale ‘besig, maar nog nie oorvol’